wickkiey/tamil-wikipedia-chunked huggingface dataset:
# கம்போங் டத்தோ அருண் கொமுட்டர் நிலையம்

## பொது

கம்போங் டத்தோ அருண் நிலையம் பொதுவாக நெரிசல் நேரங்களில் பரபரப்பாக இருக்கும். ஏனெனில் இந்த நிலையம், பயணிகள் தங்களின் தொழில் இடங்களுக்குச் செல்ல பெரிதும் பயன்படுத்தப்படுகிறது.  
ரேபிட் கேஎல் பெரும் கோலாலம்பூரின் பேருந்து வழித்தடம் 641 *(Greater Kuala Lumpur Bus Routes)* மற்றும் பிஜே சிட்டி பேருந்து வழி **PJ01** ஆகியவை இந்த நிலையத்தின் சுற்று வட்டாரப் பகுதிகளில் சேவை செய்கின்றன.  
இப்பகுதியில் பல தொழிற்சாலைகள் உள்ளதால் தொழிற்சாலைகளுக்குச் செல்லும் தொழிலாளர்களும் இந்த நிலையத்தைப் பயன்படுத்துகின்றனர்.
# கம்போங் டத்தோ அருண் கொமுட்டர் நிலையம்

## பொது

### மகா லாமா நிலையம்

கான்டினென்டல் சைம் டயர் சென்டிரியான் பெர்காட் *(Continental Sime Tyre Sdn Bhd),* நெஸ்லே நிறுவனம் *(Nestle Manufacturing (M) Sdn Bhd),* சப்புரா நிறுவனம் *(Sapura Resources Bhd)* போன்ற தொழில் நிறுவனங்களும்; தாமான் மேடான் ஜெயா *(Taman Medan Jaya)* மற்றும் தேசா மெந்தாரி *(Desa Mentari)* போன்ற குடியிருப்புப் பகுதிகளும் இந்த நிலையத்திற்கு அருகில் உள்ளன.  
இந்த நிலையத்திற்கு 1980-களில் மகா லாமா நிலையம் *(MAHA Lama Station)* என்று பெயரிடப்பட்டது.
# அலுமினோசெலதோனைட்டு

**அலுமினோசெலதோனைட்டு** (Aluminoceladonite) என்பது K(Mg,Fe<sup>2+</sup>)Al(Si<sub>4</sub>O<sub>10</sub>)(OH)<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். தாழ்வெப்பநிலை பொட்டாசியம் ஈரெண்முக மைக்கா கனிமம் என்று இது வகைப்படுத்தப்படுகிறது. இல்லைட்டு அலுமினோசெலதோனைடு திண்மக்கரைசல் வரிசையில் இக்கனிமம் இறுதி உறுப்பினராகும்.  
பன்னாட்டு கனிமவியல் சங்கம் அலுமினோசெலதோனைட்டு கனிமத்தை Acel என்ற குறியீட்டால் அடையாளப்படுத்துகிறது.
# அலுமினோசெலதோனைட்டு

## தோற்றம்

அலுமினோசெலதோனைட்டு பெரும்பாலும் ஓர் அரிய கனிமமாக குறிப்பிடப்படுகிறது. இருப்பினும் இதன் உண்மையான இருப்பானது அடையாளம் காண்பதில் உள்ள சிரமம் காரணமாக குறைத்து மதிப்பிடப்படுகிறது. அலுமினோசெலதோனைட்டு, இல்லைட்டு-அலுமினோசெலதோனைட்டு திண்மக் கரைசல் தொடரில் உள்ள மற்ற பைலோசிலிக்கேட்டு தாதுக்களுடன், முக்கியமாக நன்றாக சிதறடிக்கப்பட்ட, பெரும்பாலும் இடை-அடுக்கு-குறைபாடு, அலுமினியம் நிறைந்த பொட்டாசியம்-ஈரெண்முக மைக்கா வகைகளின் வண்டல் பாறைகளில் இக்கனிமம் காணப்படுகிறது.
# தோரியா பச்சைப் பாம்பு

## புவியியல் வரம்பு

*தை. தோரியா* தென்மேற்கு சீனா (யுன்னான்) வடகிழக்கு இந்தியா (அசாம்) மற்றும் வடக்கு மியான்மர் (கச்சின் மலை) ஆகியவற்றில் காணப்படுகிறது.
# தோரியா பச்சைப் பாம்பு

## வாழிடம்

*பை. தோரியா*வின் விருப்பமான இயற்கை வாழிடங்கள் காடுகள், புதர் நிலங்கள் மற்றும் புல்வெளிகளில் சுமார் 600 முதல் 1,780 மீட்டர் உயரத்தில் வாழ்கின்றன.
# தோரியா பச்சைப் பாம்பு

## நடத்தை

*பை. தோரியா* பகலாடி வகையினமாகவும் மரங்களில் வாழக்கூடியதாகவும் இருக்கும்.
# தோரியா பச்சைப் பாம்பு

## இனப்பெருக்கம்

*பை. தோரியா* முட்டையிட்டு இனப்பெருக்கம் செய்யக்கூடியது.
# தோரியா பச்சைப் பாம்பு

## மேலும் வாசிக்க

- Boulenger GA (1888). "An Account of the Reptilia obtained in Burma, north of Tenasserim, by M[onsieur]. L. Fea, of the Genova Civic Museum". *Annali del Museo Civico di Storia Naturale di Genova, Serie Seconda* **6** (**26**): 593-604 + Plates V-VII. (*Cyclophiops doriae*, new species, p.&nbsp;599 + Plate VI, figures 1, 1a, 1b).
- Boulenger GA (1890). *The Fauna of British India, Including Ceylon and Burma. Reptilia and Batrachia.* London: Secretary of State for India in Council. (Taylor and Francis, printers). xviii + 541 pp. (*Ablabes doriæ*, new combination, pp.&nbsp;306–307).
- Boulenger GA (1894). *Catalogue of the Snakes in the British Museum (Natural History). Volume II., Containing the Conclusion of the Colubridæ Aglyphæ.* London: Trustees of the British Museum (Natural History). (Taylor and Francis, printers). xi + 382 pp. + Plates I-XX. (*Ablabes doriæ*, pp.&nbsp;279–280).
- Sharma RC (2003). *Handbook: Indian Snakes*. Kolkata: Zoological Survey of India. 292 pp. . (*Opheodrys doriae*).
# ரைக்வர்

உபதேசிக்கும் காட்சி]]  
**ரைக்வர்** (*Raikva*), சாந்தோக்கிய உபநிடதத்தின் ஆறாவது அத்தியாத்தில் கூறப்படும், ஆத்ம வித்தியாவை அறிந்த ஒரு ஏழை வண்டி ஓட்டி ஆவார்.ரைக்வர் சம்வர்க வித்தையை மன்னர் ஜானசுருதிக்கு உபதேசித்தவர்
# ரைக்வர்

## வரலாறு

ஞானம் அறிந்த மன்னர் ஜானசுருதி கற்றோருக்கு மேன்மையான பரிசுகளும், தானங்களும் வழங்குபவர்.மன்னர் ஜானசுருதி தற்செயலாக அன்னப் பறவைகள் மூலம் ரைக்கவரின் ஞானத்தின் மகிமையைக் கேள்வியுற்றார்.  
ஞானமும் கற்றறிந்தவனுமான ஜானஸ்ருதி பரிசுகளுடன் ரைக்வாவை அணுகினார். ரைக்கவர் மன்னரை சந்திக்க மறுத்து விட்டதால், மீண்டும் ஜானசுருதி தன் மகள் மற்றும் விலை உயர்ந்த பரிசுப் பொருட்களுடன் புற நகரத்தில் வண்டியின் கீழ் அமர்ந்திருந்த ரைக்வரை சந்தித்து ஆத்ம உபதேசம் வழங்க வேண்டினார். பின்னர் ஜானசுருதிக்கு ரைக்வர் *சம்வர்க்க வித்தை*யை உபதேசித்தார்.
# சீன பச்சைப் பாம்பு

**சீன பச்சைப் பாம்பு** (*தையாசு மேஜர்*) என்பது *கொலுபிரிடே* குடும்பத்தைச் சேர்ந்த ஒரு பாம்பு ஆகும்., தைவான், வடக்கு வியட்நாம், லாவோஸ் மற்றும் வங்கதேசம் (சில்ஹெட், ரடார்குல் சதுப்பு காடு) ஆகிய இடங்களில் காணப்படுகிறது.  
இது ஈரப்பதமான காடுகளிலும் விவசாய நிலங்களிலும் காணப்படுகிறது.
# சீன பச்சைப் பாம்பு

## நடத்தை மற்றும் சூழலியல்

சீன பச்சைப் பாம்பு பகலாடி வகையினைச் சார்ந்த பகுதி மரங்களில் வாழும் பாம்பு ஆகும். இவை அரிதாகவே மக்களைக் கடிக்கும்.
# சீன பச்சைப் பாம்பு

## நடத்தை மற்றும் சூழலியல்

### உணவு

சீன பச்சைப் பாம்பு, மண்புழு, பூச்சி குடம்பிகள் மற்றும் பிற மென்மையான முதுகெலும்பற்ற விலங்குகளை உணவாக உட்கொள்ளும்.
# சீன பச்சைப் பாம்பு

## நடத்தை மற்றும் சூழலியல்

### இனப்பெருக்கம்

சீன பச்சைப் பாம்பு முட்டையிட்டு இனப்பெருக்கம் செய்யக்கூடியவை. ஒரு முறை 2 முதல் 16 முட்டைகளை இடுகின்றன.
# ராஜரிஷி (முனிவர்)

**ராஜரிஷி** (*Rajarshi*) இந்து தொன்மவியலில் சத்திரியர் குல மன்னரில் ரிஷித்துவம் அடைந்தவரை குறிப்பிடுவதாகும்.எடுத்துக்காட்டாக கௌசிகன் எனும் சத்திரிய மன்னர் விஸ்வாமித்திரர் கடும் தவம் இயற்றி வசிட்டரால் இராஜரிஷி எனும் பட்டம் பெற்றவர். பின்னர் விஸ்வாமித்திரர் பிரம்ம ஞானம் பெற்று பிரம்மரிஷி ஆனவர்..  
இந்து சாத்திரங்கள் கூறும் ரிஷிகளில் நான்கு வகையினர்: பின்வருமாறு:
1. ராஜரிஷி - சனகர்
1. மகரிஷி - வாமதேவர்
1. பிரம்மரிஷி - வசிட்டர் & விசுவாமித்திரர்
1. தேவரிஷி - நாரதர்
# ராஜரிஷி (முனிவர்)

## இலக்கியங்களில்

இராமாயணத்தில் ஆயிரம் ஆண்டுகள் கடும் தவம் இயற்றிய விசுவாமித்திரருக்கு பிரம்மா இராஜரிஷி பட்டம் வழங்கினார் எனக்கூறிப்பிட்டுள்ளது.
# இரியூக்கியூ பச்சைப் பாம்பு

**இரியூக்கியூ பச்சைப் பாம்பு** எனும் *தையாசு செமிகாரினேட்டா* (*Ptyas semicarinata*), *கொலுபிரிடே* குடும்பத்தினைச் சார்ந்த பாம்புச் சிற்றினமாகும்.  
இரியூக்கியூ பச்சைப் பாம்பு சப்பானில் காணப்படுகிறது. நாசித் துவாரம் பெரியது. ஏறக்குறைய நாசியின் முழுவதும் நீண்டுள்ளது. 15 வரிசைகளில் காணப்படும் செதில்களில், அடிப்பகுதிச் செதில்கள் இணைப்புடன் காணப்படும். ஒவ்வொரு பக்கத்திலும் மென்மையான வெளிப்புற மூன்று வரிசைகளில், நுனி குழிகள் இல்லாமல் உள்ளது. வயிற்றுப்புறத்தில் 185 முதல் 192 செதில்கள் வரை காணப்படும். குதச் செதில்கள் பிரிக்கப்பட்டுக் காணப்படும். வாலடிச் செதில்கள் 70 முதல் 82 வரை உள்ளன.
# மூசா முகமது அபு மர்சூக்

**மூசா முகமது அபு மர்சூக்** (*Mousa Mohammed Abu Marzook*) (பிறப்பு:9 சனவரி 1951), காசாக்கரையில் செயல்படும் ஹமாஸ் அமைப்பின் முதல் தலைவராக 1992 முதல் 1996 முடிய செயல்பட்டார். பின் சனவரி 1997 முதல் ஏப்ரல் 2013 முடிய ஹமாஸ் அமைப்பின் துணைத்தலைவராக செயல்பட்டார். இவருக்குப் பின் இசுமாயில் அனியே ஹமாஸ் அமைப்பின் தலைவராக தேர்வு செய்யப்பட்டார்.  
தற்போது மூசா முகமது அபு மர்சூக் கத்தார் நாட்டின் தலைநகரான தோகாவில் ஹமாஸின் சர்வதேச உறவு அலுவலகத்திற்கு தலைமை தாங்குகிறார். இவர் முன்பு ஹமாஸ் பொலிட்பீரோ தலைவராக உள்ளார்
# டேட்டாகஞ்சு

**டேட்டாகஞ்சு (Dataganj)** என்பது இந்தியாவின் உத்தரப்பிரதேச மாநிலத்தில் உள்ள பதாவுன் மாவட்டத்தில் உள்ள ஒரு நகரமும் நகராட்சி மன்றமும் ஆகும்.
# டேட்டாகஞ்சு

## மக்கள்தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, டேட்டாகஞ்சு நகரத்தின் மக்கள் தொகை 21,672 ஆகும். மக்கள் தொகையில் ஆண்கள் 53% ஆகவும், பெண்கள் 47% ஆகவும் இருந்தனர். டேட்டாகஞ்சின் சராசரி கல்வியறிவு விகிதம் 50% ஆகும். இது தேசிய கல்வியறிவு சராசரியான 59.5% என்பதை விட குறைவாக உள்ளது. இச்சராசரியில் ஆண்களின் கல்வியறிவு 57% ஆகவும், பெண்களின் கல்வியறிவு 41% ஆகவும் இருந்தது. டேட்டாகஞ்சில் இருந்த மக்கள் தொகையில் 20% பேர் 6 வயதிற்குட்பட்டவர்கள் ஆவர்.
# மால்வன்

**மால்வன்** (*Malwan*) என்பது இந்தியாவின் குசராத்து மாநிலம் சூரத் மாவட்டத்தில் அமைந்துள்ள ஒரு சிறிய சிந்து சமவெளி நாகரிகத் தளமாகும். இந்த தளம் சில நேரங்களில் சிந்து சமவெளி நாகரிகத்தின் தெற்கு எல்லைகளில் ஒன்றாகக் கருதப்படுகிறது. மற்றொன்று மேலும் தெற்கே அமைந்துள்ள தொல்லியல் தளமான தைமாபாத்து கிராமம் ஆகும்.
# மால்வன்

## காலம்

- முதலாம் காலம்- அரப்பா பிற்பகுதி மற்றும் அரப்பா முடிவு காலம். சாடிகள், கிண்ணங்கள், வெற்று பட்டைகள் கொண்ட மிகச்சிறிய அளவு சாடிகள், உடல் மற்றும் கழுத்தில் தொங்கும் ஒன்றோடு ஒன்று இணைக்கப்பட்ட சுழல்கள் போன்றவையும் கண்டுபிடிக்கப்பட்டன.
# N-பியூட்டைல்மெர்க்குரிக் குளோரைடு

**n-பியூட்டைல்மெர்க்குரிக் குளோரைடு** (*n-Butylmercuric chloride*) என்பது C<sub>4</sub>H<sub>9</sub>ClHg என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம பாதரச உப்பான இச்சேர்மம் ஒரு வினையூக்கியாகப் பயன்படுத்தப்படுகிறது. பிற கரிமப் பாதரச சேர்மங்களைத் தயாரிக்க ஒரு முன்னோடிச் சேர்மமாகவும் இது பயன்படுகிறது.
# N-பியூட்டைல்மெர்க்குரிக் குளோரைடு

## தயாரிப்பு

n-பியூட்டைல்மக்னீசியம் புரோமைடுடன் பாதரசக் குளோரைடைச் சேர்த்து வினைபுரியச் செய்தால் n-பியூட்டைல்மெர்க்குரிக் குளோரைடு உருவாகிறது.
# வட சீன பச்சைப் பாம்பு

**வட சீன பச்சைப் பாம்பு** அல்லது பட்டை பச்சைப் பாம்பு எனப்படும் *தையாசு மல்டிசின்ங்டா (Ptyas multicincta*) *கொலுப்ரிடே* குடும்பத்தைச் சேர்ந்த ஒரு பாம்பு சிற்றினம் ஆகும். பகலில் செய்படும் இப்பாம்பு பகுதி மரவாழ் வாழ்க்கையினையும் மேற்கொள்கிறது.  
இந்த பாம்பு சீனா, லாவோஸ், வியட்நாம் மற்றும் தாய்லாந்தில் காணப்படுகிறது.
# நாத்லாங் கியாங் கோயில்

**நத்லாங் கியாங் கோயில்** (*Nathlaung Kyaung Temple*, , Burmese: နတ်လှောင်ကျောင်း }}; ) என்பது விஷ்ணுவுக்காக கட்டபட்ட ஒரு இந்து கோயில் ஆகும். இந்தக் கோயில் பர்மாவின், பாகனின் பழைய நகர மதில் சுவர்களுக்கு உட்பட்ட பகுதியில் அமைந்துள்ளது (ஆயத்தொலைவுகள்: 21.168965° N, 94.862738° E).  
நாத்லாங் கியாங் கோயில் தட்பியின்யு கோயிலுக்கு மேற்கே உள்ளது, இது பாகனில் எஞ்சியிருக்கும் ஒரே இந்துக் கோயிலாகும். நாத்லாங் கியாங் கோயில் பாகனில் உள்ள பழமையான கோயில்களில் ஒன்றாகும். இது 11 ஆம் நூற்றாண்டில், அனவ்ரதா மன்னரின் ஆட்சியின் போது கட்டப்பட்டது. சில வரலாற்றாசிரியர்கள் இந்த கோயில் 10 ஆம் நூற்றாண்டில், நியாங்-யு சாவ்ராஹான் (தாங்துகி என்றும் அழைக்கப்படுகின்றனர்) ஆட்சியின் போது கட்டப்பட்டதாக நம்புகின்றனர். இந்த கோயில் முதலில் 11 ஆம் நூற்றாண்டின், பர்மிய இந்துக்களுக்காக கட்டபட்டது. இதில் வணிகர்களும், மன்னரின் சேவையில் இருந்த பிராமணர்கள் உள்ளிட்டவர்கள் இருந்தனர். மூலக் கோயிலின் பல கட்டமைப்புகள் அழிந்துவிட்டன, இருப்பினும் பிரதான மண்டபம் உள்ளது. முதலில், இந்த கோயிலில் விஷ்ணுவின் அவதாரச் சிலைகள் இருந்தன; இருப்பினும், இன்று, ஏழு மட்டுமே எஞ்சியுள்ளன. செங்கல்லால் கட்டப்பட்ட கோவில், நிலநடுக்கத்தால் சேதமடைந்து, பல ஆண்டுகளாக சீரமைக்கப்படாமல் இருந்துவருகிறது.  
செங்குத்தான உயரமான விதானத்துடன், சதுர வடிவிவில் இக் கோயில் கட்டபட்டுள்ளது. கி.பி 10 ஆம் நூற்றாண்டில் பாகனுக்கு (பேகன்) அழைத்து வரப்பட்ட இந்திய கைவினைஞர்களால் இதுவும் பிற கோயில்களும் கட்டப்பட்டிருக்கலாம். பாகனில் உள்ள மிகப் பழமையான கோயிலான, இதன் பாணி தொடர்ந்து வந்த பல புத்த கட்டிடங்களில் தாக்கத்தை ஏற்படுத்தியது.
# பச்சை சாரைப்பாம்பு

## புவியியல் வரம்பு

பூட்டான், நேபாளம், இந்தியா (டார்ஜிலிங், சிக்கிம், அசாம், நாகாலாந்து), வடக்கு வங்காளதேசம், வடக்கு மியான்மர் (பர்மா), சீனா (குயிசூ, யுன்னான், தென்மேற்கு சிச்சுவான், தென்கிழக்கு சிசாங் [= திபெத்]) மற்றும் வட வியட்நாம் ஆகிய நாடுகளில் *பை. நைக்ரோமார்ஜினாட்டா* காணப்படுகிறது.
# பச்சை சாரைப்பாம்பு

## இனப்பெருக்கம்

*தை. நைக்ரோமார்ஜினாட்டா* முட்டையிட்டு இனப்பெருக்கம் செய்யக்கூடியது.
# இலார்ணைட்டு

**இலார்ணைட்டு** (*Larnite*) என்பது Ca<sub>2</sub>SiO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் சிலிக்கேட்டு வகை கனிமமான இது ஆலிவைன் தாதுக் குழுவின் கால்சியம் உறுப்பினராகக் கருதப்படுகிறது. பன்னாட்டு கனிமவியலாளர் சங்கம் இலார்ணைட்டு கனிமத்தை Lrn என்ற குறியீட்டால் அடையாளப்படுத்துகிறது.  
1929 ஆம் ஆண்டு வடக்கு அயர்லாந்தின் இலார்ன் நகரத்தில் உள்ள இசுகாவ்ட்டு எரிமலையில் இலார்ணை கனிமம் கண்டறியப்பட்டது. செசில் எட்கர் டில்லி என்பவர் இதை கண்டறிந்தார். கண்டறியப்பட்ட இடத்தின் பெயர் நினைவாக கனிமத்திற்கு இலார்ணைட்டு எனப் பெயரிடப்பட்டது. வோலாசுடோணைட்டு, இசுபுரைட்டு, பெரோவ்சிகைட்டு, மெர்விணைட்டு, மெலிலைட்டு மற்றும் கெகிலெணைட்டு ஆகிய கனிமங்களுடன் சேர்ந்து இலார்ணைட்டு காணப்படுகிறது. பாசால்டிக்கு அக்னிப்பாறைகளுக்கிடையின் ஊடுருவலுக்கு அருகில் உள்ள தொடர்பு உருமாற்றம் செய்யப்பட்ட சுண்ணாம்பு மற்றும் சுண்ணாம்பு கற்கள் ஆகியவற்றில் இக்கனிமம் கிடைக்கிறது.  
இருகால்சியம் சிலிக்கேட்டு வேதியியல் ரீதியாக β-Ca<sub>2</sub>SiO<sub>4</sub> சேர்மம் ஆகும். சில சமயங்களில் இலட்சியப்படுத்தப்பட்ட ஆக்சைடு சேர்மத்தின் மூலக்கூற்று வாய்ப்பாடும் 2CaO·SiO<sub>2</sub> குறிப்பிடப்படுவதுண்டு. சிமெண்ட்டு வேதியியலாளர் தங்கள் குறியீட்டில் C<sub>2</sub>S எனக் குறிப்பிடுவர். சிமெண்ட்டு தொழிலில் பயன்படுத்தப்படும் போது, இக்கனிமம் பொதுவாக பெலைட்டு என்று அழைக்கப்படுகிறது.
# செரி செத்தியா கொமுட்டர் நிலையம்

**செரி செத்தியா கொமுட்டர் நிலையம்** (ஆங்கிலம்: *Seri Setia Komuter Station*; மலாய்: *Stesen Komuter Seri Setia*); சீனம்: 斯里斯迪亚) என்பது மலேசியா, சிலாங்கூர், மாநிலத்தில் பெட்டாலிங் ஜெயா மாநகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.  
செரி செத்தியா நிலையம் பெட்டாலிங் ஜெயாவின் பிரிவு 51 இல் அமைந்துள்ளது; மற்றும் அங்குள்ள போக்குவரத்தைப் பூர்த்தி செய்வதற்காக கட்டப்பட்டது.  
தஞ்சோங் மாலிம்–கிள்ளான் துறைமுக வழித்தடம் பெட்டாலிங் ஜெயா குடியிருப்புப் பகுதிகளில் வசிக்கும் மக்களுக்குச் சேவை செய்கிறது. இந்த நிலையம் பந்தாய் புதிய நெடுஞ்சாலையின் வடக்குப் பகுதியில் அமைந்துள்ளது.
# செரி செத்தியா கொமுட்டர் நிலையம்

## பொது

செரி செத்தியா நிலையம் பொதுவாக நெரிசல் நேரங்களில் பரபரப்பாக இருக்கும். ஏனெனில் இந்த நிலையம், சுங்கைவே பகுதியில் வாழும் பயணிகள், தாங்கள் தொழில் செய்யும் இடங்களுக்குச் செல்ல பெரிதும் பயன்படுத்தப்படுகிறது.  
இப்பகுதியில் பல தொழிற்சாலைகள் உள்ளதால் தொழிற்சாலைகளுக்குச் செல்லும் தொழிலாளர்களும் இந்த நிலையத்தைப் பயன்படுத்துகின்றனர்.
# செரி செத்தியா கொமுட்டர் நிலையம்

## பொது

### கின்னஸ் நிலையம்

இந்த நிலையம் முன்பு 1980-களில் **கின்னஸ் நிலையம்** *(Guinness Station)* என்று பெயரிடப்பட்ட ஒரு சரக்கு நிலையமாக இருந்தது. இந்த நிலையத்தை ஒட்டி அமைந்துள்ள கின்னஸ் மதுபான ஆலையின் *(Guinness Brewery)* பெயரால் இந்த நிலையத்திற்கும் பெயரிடப்பட்டது,  
தற்போதைய செரி செத்தியா கிராமம் என்பது அருகிலுள்ள சுங்கைவே கிராமத்திலிருந்து உருவானது. சுங்கைவேயின் தற்போதைய பெயர் செரி செத்தியா புதுக்கிராமம் *(Seri Setia New Village).* இந்த நிலையத்திலிருந்து மலேசிய கூட்டரசு நெடுஞ்சாலையின் *(Federal Highway Malaysia)* குறுக்கே சுங்கைவே கிராமத்திற்கு இணைப்புப் பாலம் உள்ளது.
# கன்டிலோ

**கன்டிலோ** (*Kantilo*) என்பது இந்திய மாநிலமான ஒடிசாவிலுள்ள நயாகட் மாவட்டத்தின் ஒரு நகரமும் மற்றும் பேரூராட்சியும் ஆகும். இது நீலமாதவன் எனும் கடவுளுக்கு புகழ்பெற்ற புனித இடமாகும். நயாகட் மாவட்டத்தில் உள்ள ஒரு முக்கியமான வணிக இடமானா இது அதன் கையால் வடிவமைக்கப்பட்ட பாத்திரங்கள் மற்றும் பிற பொருட்களுக்கும் பிரபலமானது.
# கன்டிலோ

## புவியியல்

கன்டிலோ ஆயத்தொலைவில் அமைந்துள்ளது. இது சராசரியாக 65 மீட்டர்கள் (213 அடி) உயரத்தில் உள்ளது. வெப்பநிலை 15&nbsp;°C முதல் 40&nbsp;°C வரை மாறுபடும்.
# கன்டிலோ

## மக்கள்தொகை

2001 ஆம் ஆண்டு இந்திய மக்கள் தொகை கணக்கெடுப்பின்படி, கன்டிலோவின் மக்கள் தொகை 8728 ஆகும். மக்கள் தொகையில் ஆண்கள் 51% ஆகவும், பெண்கள் 49% ஆகவும் உள்ளனர். கன்டிலோவின் சராசரி கல்வியறிவு விகிதம் 72% ஆகும். இது தேசிய சராசரியான 59.5% ஐ விட அதிகமாக உள்ளது. ஆண்களின் கல்வியறிவு 80% ஆகவும், பெண்களின் கல்வியறிவு 64% ஆகவும் உள்ளது. கன்டிலோவில், மக்கள் தொகையில் 11% பேர் 6 வயதிற்குட்பட்டவர்கள்.
# கன்டிலோ

## ஆர்வமுள்ள இடங்கள்

| கன்டிலோ | நீலமாதவ கோயில் |
| --- | --- |
| கன்டிலோ | நாராயணி கோயில் |
| சித்தாமுலா | கோகுலானந்தா சுற்றுலா மையம் |
| சரங்குல் | இலடூகேசுவர் கோயில் |
| ஒடகான் | இரகுநாத் கோயில் |
| துதிசேஸ்வர் | சிவன் கோயில் |
| தசாபல்லா | குவான்ரியா அணை |
| இராணாப்பூர் | மணிநாகேசுவரி கோயில் |
| சதோகசியா | சரணாலயம் |
| பைசிபள்ளி | சரணாலயம் |
# கன்டிலோ

## அணுகல்

கான்டிலோ அதன் மாநிலத் தலைநகர் புவனேசுவரிலிருந்து 100 கி.மீ. தொலைவிலும், மாவட்டத் தலைமையகமான நாயகட்டிலிருந்து 33 கி.மீ. தொலைவிலும் உள்ளது. கன்டிலோ மணி உலோக பாத்திரத்திற்கு பிரபலமானது. ஆனால் இப்போதெல்லாம் அது அதன் பளபளப்பை இழந்து வருகிறது.
# அகிர்வரா

**அகிர்வரா** (*Ahirvara*) என்பது இந்தியாவின் உத்தரப்பிரதேசத்தில் உள்ள பதாயூன் மாவட்டத்தில் உள்ள உச்சானி தொகுதியில் அமைந்துள்ள ஒரு கிராமமாகும். அகிர்வராவின் கிராமக் குறியீடு எண் 128514 ஆகும். 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2659 ஆக இருந்தது. இதில் 1439 ஆண்கள் மற்றும் 1220 பெண்கள் இருந்தனர். இந்த கிராமம் பதாயூன் நகரத்திலிருந்து மேற்கே 13 கி. மீ தொலைவில் அமைந்துள்ளது.&nbsp;
# தே. மா. தர்மாதிகாரி

**தேவதத்தா மாதவ் தர்மாதிகாரி** (*Devdatta Madhav Dharmadhikari*) இந்தியாவைச் சேர்ந்த முன்னாள் உச்ச நீதிமன்ற நீதிபதி ஆவார். 1940 ஆம் ஆண்டு ஆகத்து மாதம் 14 ஆம் தேதியன்று இவர் நாக்பூரில் பிறந்தார். 2002 ஆம் ஆண்டு மார்ச்சு மாதம் 5 ஆம் தேதியன்று பதவிக்கு வந்து 2005 ஆம் ஆண்டு ஆகத்து மாதம் 13 ஆம் தேதியன்று பணியிலிருந்து ஓய்வு பெற்றார்.  
1989 ஆம் ஆண்டு மார்ச்சு மாதம் 24 ஆம் தேதி மத்தியப் பிரதேச உயர் நீதிமன்றத்தின் கூடுதல் நீதிபதியாகவும், 1990 ஆம் ஆண்டு சூலை 27 ஆம் தேதி அதே உயர்நீதிமன்றத்தின் நிரந்தர நீதிபதியாகவும் நியமிக்கப்பட்டு பணியாற்றினார்.  
2000 ஆம் ஆண்டு சனவரி மாதம் 25 ஆம் தேதியன்று குசராத்து உயர்நீதிமன்றத்தின் தலைமை நீதிபதியாக நியமிக்கப்பட்டிருந்தார். இவரது தந்தை யசுவந்த் தர்மாதிகாரி ஒரு மூத்த வழக்கறிஞராகவும் இருந்தார். மின்சார பயன்பாட்டுத் துறையில் ஆந்திராவுக்கு 613 ஊழியர்களையும், தெலுங்கானா 502 ஊழியர்களையும் ஒதுக்குவதற்கான முடிவை தர்மாதிகாரி குழு தீர்ப்பளித்தபோது, ஆந்திரப் பிரதேச மின் பயன்பாடு உறுப்பினர்கள் அதை எதிர்த்தனர். மேலும் இவரது அறிக்கையை ஒருதலைப்பட்சமாக இருந்ததாகவும் விமர்சித்தனர்.
# ஜொ. வெ. சோமயாஜுலு

**ஜொன்னலகட்டா வெங்கட சோமயாஜுலு** (*Jonnalagadda Venkata Somayajulu*) (ஜூலை 30,1920 அல்லது சுமார் 1928 1980 ஆம் ஆண்டில் வெளியான சங்கராபரணம் படத்தில் நடித்ததற்காக சிறந்த நடிகருக்கான பிலிம்பேர் விருதுதைப் பெற்றார். இந்தியத் திரைப்படத்துறையின் நூற்றாண்டு விழாவில், *போர்ப்ஸ்* பத்திரிக்கை இந்தியத் திரைப்படங்களில் 25 சிறந்த நடிகர்களில் இவரையும் சேர்த்தது.
# ஜொ. வெ. சோமயாஜுலு

## இளமை வாழ்க்கை

ஜொன்னலகட்டா வெங்கட சோமயாஜுலு இன்றைய ஆந்திராவின் சிறீகாகுளம் மாவட்டத்திலுள்ள இலுகலம் அக்ரகாரத்தில் பிறந்தார். இவரது தந்தை குடிவாடா மற்றும் பிற நகரங்களில் மதுவிலக்கு மற்றும் ஆயத்தீர்வைத் துறையில் ஆய்வாளராக பணியாற்றினார். இவர் தனது குழந்தைப் பருவத்தை விஜயநகரத்தில் கழித்தார். அங்கு மேடை நாடகங்களிலும் பங்கேற்றார். ஒரு அரசு அதிகாரியாக இருந்த இவர் மகபூப்நகர் மாவட்டத்தின் துணை ஆட்சியராக பணியாற்றினார். *கன்யாசுல்கம்* என்ற நாடகத்தை அடிப்படையாகக் கொண்டு 13 அத்தியாயங்கள் கொண்ட தொலைக்காட்சி தொடரையும் உருவாக்கினார்.  
**தமிழ் திரைப்படங்கள் மற்றும் பாத்திரங்களின் பட்டியல்**  
| 1984 | நீங்கள் கேட்டவை | இசை ஆசிரியர் |
| --- | --- | --- |
| 1985 | ஸ்ரீ ராகவேந்திரா | புனித சுதீந்திரா |
| யார் | சுவாமிஜி |  |
| 1988 | இது நம்ம ஆளு | ஸ்ரீனிவாச சாஸ்திரி |
| 1989 | திருப்பு முனை | சத்தியமூர்த்தி |
| 1990 | *பகலில் பௌர்ணமி* | துறவி. |
| 1997 | *மன்னவா* | ஜோதிடர். |
# பி. வா. ஆச்சார்யா

**பி. வா. ஆச்சார்யா** (*B.V. Acharya*) இந்தியாவின் கர்நாடக மாநில உயர் நீதிமன்றத்தில் மூத்த வழக்கறிஞராக உள்ளார். இவர் உடுப்பி மாவட்டத்தைச் சேர்ந்த சிவல்லி மாத்வா பிராமணரான ராமச்சந்திர ஆச்சார்யாவின் மகன் ஆவார். இவர் பல முறை கர்நாடக அரசின் மாநில அரசு தலைமை வழ்க்கறிஞராக இருந்துள்ளார். 18.12.89 முதல் 21.10.1990 வரையிலும் மீண்டும் 21.11.1992 முதல் 21.12.1994 வரையிலும் இவர் கர்நாடக உயர்நீதி மன்றத்தில் பணியில் இருந்துள்ளார்.  
தமிழக முதலமைச்சர் செயலலிதாவுக்கு எதிரான விகிதாசார சொத்துக்கள் வழக்கில் தேசிய அளவில் முக்கியத்துவம் பெற்றார். உச்சநீதிமன்றம் செயலலிதா வழக்கை கர்நாடகாவுக்கு மாற்றியபோது, வழக்கை எதிர்த்துப் போராட ஆச்சார்யாவை தேர்வு செய்தது. இவர் அரசு வழக்கறிஞராக இருந்தார். இங்கு சிறப்பு அரசு வழக்கறிஞராகவும், சிறப்பு ஆலோசகராகவும் ஆச்சார்யா வழக்கைத் தொடர்ந்தார். இன்னல்கள் மற்றும் அச்சுறுத்தல்கள் இருந்தபோதிலும் அவற்றின் தர்க்கரீதியான முடிவுக்கு வந்தார். 2017 ஆம் ஆண்டில் இந்திய பார் கவுன்சில் மூலம் இந்தியாவின் முதல் பத்து வழக்கறிஞர்களில் ஒருவராக இவர் தேர்ந்தெடுக்கப்பட்டார்.
# சத்தீசு கே. அக்னிகோத்ரி

**சத்தீசு கே. அக்னிகோத்ரி** (Satish K. Agnihotri) இந்தியாவைச் சேர்ந்த சிக்கிம் மாநில உயர்நீதிமன்றத்தின் முன்னாள் தலைமை நீதிபதி ஆவார். முன்னதாக இவர் தமிழ்நாட்டின் சென்னையில் உள்ள சென்னை உயர்நீதிமன்றத்தின் நீதிபதியாகவும், சத்தீசுகரின் பிலாசுபூரில் உள்ள சத்தீசுகர் உயர்நீதிமன்றத்தின் நீதிபதியாகவும் பணியாற்றியுள்ளார். சென்னை உயர்நீதிமன்றத்தின் நீதிபதியாக 26 செப்டம்பர் 2013 அன்று பொறுப்பு தலைமை நீதிபதி ஆர். கே. அகர்வாலுக்குப் பதிலாக பதவியேற்றார். 2014 பிப்ரவரி 13 அன்று, சென்னை உயர்நீதிமன்றத்தின் பொறுப்பு தலைமை நீதிபதியாக பொறுப்பேற்றார். நீதிபதி சுனில் குமார் சின்காவிற்குப் பிறகு சிக்கிம் உயர்நீதிமன்றத்தின் தலைமை நீதிபதியாக அக்னிகோத்ரி 22 செப்டம்பர் 2016 அன்று பொறுப்பேற்றார்.  
சத்தீசு குமார் அக்னிகோத்ரி ரேவாவில் உள்ள ஏ.பி.எசு பல்கலைக்கழகத்தில் அறிவியலில் பட்டப்படிப்பும் வரலாற்றில் முதுகலை பட்டமும் பெற்ற பிறகு, 1982 ஆம் ஆண்டு தில்லி பல்கலைக்கழகத்தில் இளங்கலை சட்டப் பட்டம் பெற்றார். 1982 ஆம் ஆகத்து மாதத்தில் தில்லி பார் கவுன்சிலில் பதிவு செய்து வழக்கறிஞர் தொழிலை தொடங்கினார். 1988 ஆம் ஆண்டு அக்டோபர் மாதம் இந்திய உச்ச நீதிமன்றத்தில் மத்தியப் பிரதேச மாநிலத்தின் நிலையான வழக்கறிஞராக (சிவில்) நியமிக்கப்பட்டார். மேலும் சத்தீசுர் உயர் நீதிமன்ற நீதிபதியாக பதவி உயர்வு பெறும் தேதி வரை அதாவது 2005 ஆம் ஆண்டு மே மாதம் 5 ஆம் தேதி வரை தொடர்ந்தார்.
# இரஞ்சித் குமார்

**இரஞ்சித் குமார்** ( *Ranjit Kumar*) இந்திய உச்ச நீதிமன்றத்தில் பயிற்சி பெற்ற மூத்த வழக்கறிஞரும், இந்தியாவின் முன்னாள் அரசுத் தலைமை வழக்குரைஞரும் ஆவார். 1980 ஆம் ஆண்டு சட்டப் பாடத்தில் பட்டம் பெற்ற பட்டதாரியான இவர் வழக்கறிஞராக பெரும்பாலும் உச்சநீதி மன்றத்தில் 42 ஆண்டுகள் பணியாற்றி பயிற்சி பெற்றார். மோகன் பராசரனுக்குப் பிறகு 2014 ஆம் ஆண்டில் நரேந்திர மோடியின் தற்போதைய அரசாங்கத்தால் இவர் நியமிக்கப்பட்டார். இந்திய அரசு தலைமை வழக்குரைஞராக நியமிக்கப்படுவதற்கான அறிவிப்பு 7 சூன் 2014 அன்று சட்ட அமைச்சகத்தால் வெளியிடப்பட்டது. குடும்பத்துடன் தொடர்புடைய தனிப்பட்ட காரணங்களை சுட்டிக்காட்டி இரஞ்சித் குமார் 20 அக்டோபர் 2017 அன்று தனது பதவியை விட்டு விலகல் செய்தார்.  
2014ஆம் ஆண்டு பாரதீய சனதா ஆட்சிக்கு வந்த பிறகு அரசு தலைமை வழக்குறைஞராக நியமிக்கப்பட்ட இவர் உச்ச நீதிமன்றத்தில் மத்திய அரசு சார்பில் பல முக்கிய வழக்குகளில் இடம்பெற்று வாதாடினார் என்பது குறிப்பிடத்தக்கதாகும். உச்ச நீதிமன்றத்தில் பல வழக்குகளில் நடுநிலை அறிவிரையாளராகவும் செயல்பட்டார். பெங்களூரு நீதிமன்றத்தில் நிலுவையில் இருந்த சொத்துக் குவிப்பு வழக்கில் தமிழக முதல்வர் ஜெயலலிதா சார்பில் அவர் ஆஜராகி வாதாடினார்.  
2012 ஆம் ஆண்டில், இரஞ்சித் குமார் மற்றும் இரண்டு மூத்த வழக்கறிஞர்கள் உச்ச நீதிமன்ற பார் அமைப்பில் இருந்து வெளியேற்றப்படுவார்கள் என்று அச்சுறுத்தப்பட்டனர்.
# லா பாஸ் மணல் திட்டுகள்

**லா பாஸ் மணல் திட்டுகள்** (*La Paz Sand Dunes*), பிலிப்பைன்ஸ் நாட்டின் இலோகொஸ் பிராந்தியத்தில் அமைந்த இலோகொஸ் நோர்டே மாகாணத்தில் லோவோக் நகரத்தில் அமைந்த கடற்கரை ஓரத்தில் பரப்பளவில் அமைந்துள்ளது. இந்த மணல் திட்டுகளால் இப்பகுதி மணல் பாலைவனமாக காட்சியளிக்கிறது.  
இந்த உயரமான மணல் திட்டுகளில் மணல் சறுக்கு விளையாட்டு மற்றும் நான்கு சக்கர வாகனங்கள் ஓட்டுதலை சுற்றுலாவாசிகள் பொழுதுபோக்கான கொண்டுள்ளனர்.
# பெரும் மணல் திட்டுகள் தேசியப்பூங்கா

**பெரும் மணல் திட்டுகள் தேசியப் பூங்கா** (*Great Sand Dunes National Park and Preserve*), ஐக்கிய அமெரிக்கா நாட்டின் கொலராடோ மாகாணத்தின், சான் லூயிஸ் சமவெளிகளின் கிழக்கு முனையில், அலமோசா கவுண்டி மற்றும் சக்குவாச்சே கவுண்டிகளில் அமைந்துள்ளது. 1932 மார்ச் 17 இப்பெரும் மணல் திட்டுப் பகுதிகளை தேசிய நினைவுச் சின்னமாக அறிவிக்கப்பட்டது. இது பரப்பளவில் அமைந்துள்ளது.2004 செப்டம்பர் 13 அன்று இதன் எல்லைகள் விரிவு படுத்தப்பட்ட பின்னர் இத பரப்பளவு ஆக உயர்ந்துள்ளது. 2019ஆம் ஆண்டு வரை இந்த பெரும் மணல் திட்டு தேசியப் பூங்காவிற்கு 527,546 பார்வையாளர்கள் வருகைபுரிந்துள்ளனர்.இம்மணல் திட்டுகள் பரப்பளவும், மணலும் கொண்டுள்ளதாக மதிப்பிடப்பட்டுள்ளது. 4,40,000 ஆண்டுகளுக்கு முன்பு இங்கே மணல் திட்டுகள் உருவாகியது என ஆராய்ச்சியாளர்கள் கருதுகிறார்கள்.  
இங்கே சுற்றுலாப் பயணிகளில் சிலர் மணல் திட்டுக்களில் அலைச்சறுக்கு மற்றும் நான்கு சக்கர வண்டிகளை ஓட்டுவதிலும் நேரத்தை செலவிடுகின்றனர்.
# குரேச் சட்டமன்றத் தொகுதி

**குரேச் சட்டமன்றத் தொகுதி (**Gurez Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். குரேச் பாரமுல்லா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# குரேச் சட்டமன்றத் தொகுதி

## தேர்தல் முடிவுகள்

2024 நடந்த சம்மு காசுமீர் சட்டப் பேரவைத் தேர்தலில் குரேச் தொகுதியில் சம்மு காசுமீர் தேசிய மாநாட்டு கட்சி வேட்பாளர் நசீர் அகமது கான், பாரதிய ஜனதா கட்சி வேட்பாளர் ஃபக்கீர் முகமது கானை விட 8378 வாக்குகள் பெற்று வெற்றி பெற்றார்.
# குரேச் சட்டமன்றத் தொகுதி

## சட்டமன்ற உறுப்பினர்கள்

| 1996 | ஃபகிர் முகமது கான் | சுயேட்சை |
| --- | --- | --- |
| 2002 | நசீர் அகமது கான் | சம்மு காசுமீர் தேசிய மாநாட்டு கட்சி |
| 2008 | நசீர் அகமது கான் | சம்மு காசுமீர் தேசிய மாநாட்டு கட்சி
சம்மு காசுமீர் தேசிய மாநாட்டு கட்சி |
| 2014 | நசீர் அகமது கான் | சம்மு காசுமீர் தேசிய மாநாட்டு கட்சி |
| 2024 | நசீர் அகமது கான் | சம்மு காசுமீர் தேசிய மாநாட்டு கட்சி |
# சகிசிம்மா பச்சைப் பாம்பு

**சகிசிம்மா பச்சைப் பாம்பு** (*தையாசு கெர்மினே*) என்பது *கொலுபிரிடே* குடும்பத்தைச் சேர்ந்த ஒரு பாம்பு சிற்றினம் ஆகும். இந்த சிற்றினம் சப்பானின் தெற்கு இரியூக்கியூ தீவுகளின் உள்ள யெயாமா தீவுகளில் மட்டுமே காணப்படும் அகணிய உயிரி.
# சகிசிம்மா பச்சைப் பாம்பு

## சொற்பிறப்பியல்

*கெர்மினே* என்ற சிற்றினப் பெயர், போய்ட்கரின் மனைவி கெர்மின் போய்ட்கரை நினைவுகூரும் வகையில் இடப்பட்டுள்ளது.
# சகிசிம்மா பச்சைப் பாம்பு

## புவியியல் வரம்பு

*தை. கெர்மினே* சப்பானின் யேயாமா தீவுகளில் காணப்படுகிறது.
# சகிசிம்மா பச்சைப் பாம்பு

## வாழ்விடம்

*தை. கெர்மினே*வின் விருப்பமான இயற்கை வாழிடம் காடு ஆகும்.  
*தை. கெர்மினே* சுமார் நீளம் வரை வளரும். இதில் வாலின் நீளம் 11 செமீ (4.3 அங்குலம்) அடங்கும்.
# சகிசிம்மா பச்சைப் பாம்பு

## நடத்தை

*தை. கெர்மினே* நிலப்பரப்பில் வாழக்கூடிய பாம்பு ஆகும்
# சகிசிம்மா பச்சைப் பாம்பு

## உணவு

*தை. கெர்மினே* மண்புழுக்களை உணவாக வேட்டையாடுகிறது.
# சகிசிம்மா பச்சைப் பாம்பு

## இனப்பெருக்கம்

*தை. கெர்மினே* முட்டையிட்டு இனப்பெருக்கம் செய்யக்கூடியது. ஒரு வயது வந்த பெண் பாம்பு ஆகத்து மாதத்தில் சுமார் எட்டு முட்டைகள் வரை இடும்.
# விர்ஜீனியா (பாம்பு)

***விர்ஜீனியா*** என்பது அமெரிக்காவை பூர்வீகமாகக் கொண்ட சிறிய, தரைவாழ், கொளுப்பிரிட் பாம்புகளின் பேரினமாகும். இவை பொதுவாக **பூமி பாம்புகள்** என்று குறிப்பிடப்படுகின்றன.
# விர்ஜீனியா (பாம்பு)

## சிற்றினங்கள்

- *விர்ஜீனியா இசுட்ரியாடுலா* <small> (லின்னேயஸ், 1766) </small> -கரடுமுரடான பூமி பாம்பு (இப்போது பலரால் *ஹால்தியா* என்ற பேரினத்தில் வைக்கப்பட்டுள்ளது)
- *விர்ஜீனியா வாலேரியா* பைர்ட் & ஜிரார்ட், 1853-மென்மையான பூமி பாம்பு
# விர்ஜீனியா (பாம்பு)

## புவியியல் வரம்பு

- *விர்ஜீனியா இசுட்ரியாடுலா*-தென்கிழக்கு அமெரிக்கா, ஓக்லகோமா மற்றும் டெக்சாசிலிருந்து வட கரோலினா மற்றும் புளோரிடா வரை.
- *விர்ஜீனியா வாலேரியா*-அமெரிக்காவின் கிழக்கு பாதி, அயோவா மற்றும் டெக்சாசிலிருந்து பென்சில்வேனியா மற்றும் புளோரிடா வரை
# விர்ஜீனியா (பாம்பு)

## விளக்கம்

*விர்ஜீனியா* பேரினத்தினைச் சார்ந்த பாம்புகள் சிறிய பாம்புகள் ஆகும். இவை அரிதாகவே 10 அங்குலங்களுக்கு (25 செமீ) மேல் வளருகின்றன (வால் உட்பட) உள்ளன. இவை பொதுவாக சீரான பழுப்பு நிற மெற்பகுதியினையும் வெளிர் நிற அடிப்பகுதியினையும் கொண்டவை. சிற்றினங்களை வேறுபடுத்துவது கடினமாக இருக்கலாம். ஆனால் *வி. வலேரியா* மென்மையான செதில்களைக் கொண்டுள்ளது. அதேசமயம் *விர்ஜீனியா இசுட்ரியாடுலா* இணைப்புடன் கூடியச் செதில்களை கொண்டுள்ளது.
# விர்ஜீனியா (பாம்பு)

## வாழ்விடம்

*விர்ஜீனியா* சிற்றினங்கள் புதைந்து வாழக்கூடியன. இவை பெரும்பாலான நேரத்தை தளர்வான மண்ணில், அழுகும் மரக்கட்டைகளின் கீழ் அல்லது இலை குப்பைகளில் கழிக்கின்றன.
# விர்ஜீனியா (பாம்பு)

## உணவு

விர்ச்ஜீனியா சிற்றினப் பாம்புகள் மண்புழுக்கள் மற்றும் மென்மையான உடல் கொண்ட கணுக்காலிகளைச் சாப்பிடுகின்றன. இவை பவள பாம்பு போன்ற பிற பாம்பு இனங்களுக்கு உணவு ஆதாரமாக உள்ளன.
# கசரத்பல் சட்டமன்றத் தொகுதி

**கசரத்பல் சட்டமன்றத் தொகுதி** (Hazratbal Assembly constituency) என்பது இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். கசரத்பல் சிறீநகர் மக்களவைத் தொகுதிகக்குட்பட்ட ஓர் சட்ட மன்ற தொகுதியாகும்.
# கசரத்பல் சட்டமன்றத் தொகுதி

## தேர்தல் முடிவுகள்

2024 இல் நடைபெற்ற சம்மு காசுமீர் சட்டமன்ற தேர்தலில் சம்மு காசுமீர் தேசிய மாநாட்டு கட்சி வேட்பாளர் சல்மான் சாகர் 18890 வாக்குகள் பெற்று கசரத்பல் தொகுதியில் வென்றார்.
# கசரத்பல் சட்டமன்றத் தொகுதி

## சட்டப்பேரவை உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1962 | முகம்மது யாயா சித்திக் | காசுமீர் தேசிய மாநாட்டு கட்சி |
| 1967 | முகம்மது யாயா சித்திக் | காசுமீர் தேசிய மாநாட்டு கட்சி |
| 1972 | சோஃபி குலாம் அகம்மது | சுயேட்சை |
| 1977 | குலாம் உத் தின் சா | காசுமீர் தேசிய மாநாட்டு கட்சி |
| 1983 | கிஸ்ஸாம் உத் தின் பாண்டே | காசுமீர் தேசிய மாநாட்டு கட்சி |
| 1987 | முகம்மது யாசின் சா | காசுமீர் தேசிய மாநாட்டு கட்சி |
| 1996 | முகம்மது அக்கூன் | காசுமீர் தேசிய மாநாட்டு கட்சி |
| 2002 | முகம்மது அக்கூன் | காசுமீர் தேசிய மாநாட்டு கட்சி |
| 2008 | பாரூக் அப்துல்லா | காசுமீர் தேசிய மாநாட்டு கட்சி |
| 2009 | சேக் முசுதபா கமல் | காசுமீர் தேசிய மாநாட்டு கட்சி |
| 2014 | ஆசியா நகாசு | சம்மு காசுமீர் மக்களின் சனநாயக கட்சி |
| 2024 | சல்மான் சாகர் | காசுமீர் தேசிய மாநாட்டு கட்சி |
# சசூஸ்வெலெய்

**சசூஸ்வெலெய்** (*Sossusvlei*), நமீபியா நாட்டில் உள்ள நமீப் பாலைவனத்தில் உள்ள நமீப்-நௌக்ல்லுப்ட் தேசியப் பூங்கா மற்றும் அட்லாண்டிக் பெருங்கடலரோத்தில் அமைந்த உயரமான செம்மணல் திட்டுக்களைக் குறிப்பதாகும். உவர்ப்புத் தன்மை கொண்ட வறண்ட ஏரிகளில் இம்மணல் திட்டுகள் அமைந்துள்ளது. இது வறண்ட சௌசப் ஆற்றின் கழிமுகத்தில் அமைந்துள்ளது. இதுவே உலகின் ஒரே கடலோரப் பாலைவனமாகும் ஆகும். இச்செம்மணல் திட்டுகள் வெளிநாட்டுச் சுற்றுலாப் பயணிகளை கவர்கிறது. இம்மணல் திட்டுகளும், அட்லாண்டிக் பெருங்கடல் சந்திக்கும் கடற்கரைகளில் கடற் சிங்கங்கள் ஓய்வு எடுக்க வருகிறது.  
சசூஸ்வெலெயின் மறைந்த சதுப்பு நிலத்தில்அமைந்த செம்மணல் திட்டுகளில் மிகவும் உயரமானது *பிக் டாடி* (Big Daddy) ஆகும். இது சராசரி 325 மீட்டர் உயரம் கொண்டது. மற்ற செம்மணல் திட்டுகள் *பிக் மம்மி*, *எலிம் மணல் திட்டு* *மணல் திட்டு 7* மற்றும் *மணல் திட்டு 45* ஆகும்.
# சசூஸ்வெலெய்

## அமைவிடம்

இது நமீபியாவின் தலைநகரான விந்தோக் நகரத்திற்கு தென்கிழக்கே 363.6 கிலோ மீட்டர் தொலைவிலும்; நமீப்-நௌக்ல்லுப்ட் தேசியப் பூங்காவிற்கு தென்கிழக்கில் 304.2 கிலோ மீட்டர் தொலைவில் உள்ளது.
# சசூஸ்வெலெய்

## தட்ப வெப்பம்

சசூஸ்வெலெய் மணல் திட்டுப் பகுதிகள் கடினமான பாலைவன தட்ப வெப்பத்தை கொண்டுள்ளது. குளிர்காலத்தில் சராசரி வெப்பம் 24&nbsp;°C மற்றும் இரவில் 10&nbsp;°C வெப்பமும்; கோடைக்கால வெப்பம் 40&nbsp;°C வரையிலும் செல்கிறது.
# மனௌரியா

**மனௌரியா** (*Manouria*) என்பது டெசுடூடினிடே குடும்பத்தைச் சேர்ந்த ஆமைகளின் பேரினம் ஆகும். இந்த பேரினம் 1854ஆம் ஆண்டில் ஜான் எட்வர்ட் கிரே என்பவரால் உருவாக்கப்பட்டது.
# மனௌரியா

## சிற்றினங்கள்

பின்வரும் ஐந்து சிற்றினங்கள் செல்லுபடியாகும் என்று அங்கீகரிக்கப்பட்டுள்ளன. இவற்றில் இரண்டு தற்பொழுது உயிருடன் உள்ளன. மற்றவை (மூன்று) அழிந்துவிட்டன
| ஆசிய காட்டு ஆமை | *மனௌரியா எமிசு* (செக்லெகல் & எசு. முல்லர், 1844) | வங்காளதேசம், கம்போடியா, இந்தியா, இந்தோனேசியா, மலேசியா, மியான்மர், தாய்லாந்து மற்றும் வியட்நாம் |
| --- | --- | --- |
| ஈர்ப்பு ஆமை | *மனௌரியா இம்ப்ரேசா* | மியான்மர், தெற்கு சீனா, தாய்லாந்து, லாவோஸ், வியட்நாம், கம்போடியா, மலேசியா மற்றும் வடகிழக்கு இந்தியா |  
- † *மனௌரியா சோண்டாரி* கார்ல் & ஸ்டேஷ், 2007-பிலிப்பீன்சு லுசோன் தீவிலிருந்து ஒரு மாபெரும் நில ஆமை இருப்பினும், ரோடின் மற்றும் பலர் (2015) இந்த இனத்தை *மெகாலோசெலிசு* என்ற பேரினத்திற்கு மாற்றினர்.
- † *மனௌரியா பஞ்சாபியென்சிசு* (லைடெக்கர், 1889) -இந்தியாவின் சிவாலிக்சிலிருந்து வந்த ஒரு புதைபடிவ ஆமை
- † *மனௌரியா ஒயாமாய்* தக்காகாசி, ஒட்சுகா & கிரயாமா, 2003-சப்பானின் ரியுக்யு தீவுகளில் இருந்து ஒரு புதைபடிவ ஆமை  
குறிப்பு: அடைப்புக்குறிக்குள் இருசொற் பெயரீடு இந்த சிற்றினம் முதலில் மனோரியாவைத் தவிர வேறு ஒரு பேரினத்தில் விவரிக்கப்பட்டதைக் குறிக்கிறது.
# விக்கிப்பீடியா:செயல்வழி திட்டமிடலுக்கான கூடல் 2025/ தொடரப்படவில்லை

செயல்வழி திட்டமிடலுக்கான கூடல் நிகழ்வை டிசம்பர் 2025 மாதத்தில் நடத்துவதற்கான திட்டப் பக்கம்.  
மூன்று தொடர்ச்சியான நாட்களுக்கு இந்நிகழ்வு நடைபெறும்.
# விக்கிப்பீடியா:செயல்வழி திட்டமிடலுக்கான கூடல் 2025/ தொடரப்படவில்லை

## நோக்கம்

1. பங்களிப்பாளர்கள் நேரில் ஒன்றுகூடி, செயல்வழி திட்டமிடலைச் செய்தல்.
1. தொடர்பங்களிப்பாளர்கள் தாம் பெற்ற அறிவினைப் பகிர்ந்துகொள்ளுதல்.
1. கவனக்குவியம் கொள்ளவேண்டிய தொகுத்தல் பணிகளைக் கண்டறிந்து அவற்றை செய்து பார்த்தல்.
# விக்கிப்பீடியா:செயல்வழி திட்டமிடலுக்கான கூடல் 2025/ தொடரப்படவில்லை

## கவனக்குவியம்

- தமிழ் விக்கிப்பீடியாவின் கட்டுரை ஆழத்தை அதிகரித்தல்.
# விக்கிப்பீடியா:செயல்வழி திட்டமிடலுக்கான கூடல் 2025/ தொடரப்படவில்லை

## அணுகுமுறை

1. தெரிவு செய்யப்பட்டுள்ள பணியை செய்து முடிப்பதற்கான செயல்வழியை (strategy) கலந்தாலோசித்து முடிவு செய்ய வேண்டும்.
1. முடிவு செய்த வழிமுறைகளைப் பயன்படுத்தி, சோதனை முறையில் பணிகளை செய்து பார்க்க வேண்டும்.
1. பெற்ற அனுபவத்தின் அடிப்படையில், பணிகளை தொடர்ந்து செய்து இலக்கினை எட்டுதல்.
# கோலாலம்பூர்-கிள்ளான் நெடுஞ்சாலை

**மலேசிய கூட்டரசு நெடுஞ்சாலை** அல்லது **கோலாலம்பூர்-கிள்ளான் நெடுஞ்சாலை** (ஆங்கிலம்: *Malaysia Federal Highway*; (**FH2**) அல்லது *Kuala Lumpur–Klang Highway*); மலாய்: *Lebuhraya Persekutuan Malaysia* அல்லது *Lebuhraya Persekutuan Kuala Lumpur–Klang*) என்பது மலேசியா, கோலாலம்பூர்; சிலாங்கூர் மாநிலப் பகுதிகளில் உள்ள கூட்டரசு நெடுஞ்சாலை ஆகும்.  
கோலாலம்பூர், செபுத்தே பகுதியில் தொடங்கும் இந்த நெடுஞ்சாலை 45 கிமீ (28 மைல்) நீளம் கொண்டது; கோலாலம்பூர்; பெட்டாலிங் ஜெயா; சா ஆலாம்; கிள்ளான், கிள்ளான் துறைமுகம் ஆகிய நகரங்களை இணைக்கிறது.  
கிள்ளான் பள்ளத்தாக்கின் பரபரப்பான நெடுஞ்சாலைகளில் இதுவே முதல்நிலை வகிக்கிறது. இந்தச் சாலை, *மலேசிய கூட்டரசு சாலை* *(Malaysia Federal Route 2)* அல்லது *மலேசிய கூட்டரசு 2* என குறியிடப்பட்டுள்ளது.
# கோலாலம்பூர்-கிள்ளான் நெடுஞ்சாலை

## பொது

1965-ஆம் ஆண்டு ஆகஸ்டு 9-ஆம் தேதி சிங்கப்பூர் மலேசியாவில் இருந்து பிரிந்த பிறகு, சிங்கப்பூர் துறைமுகத்திற்குப் பதிலாக மலேசியாவின் புதிய தேசியத் துறைமுகமாக போர்ட் சுவெட்டன்காம் (தற்போது கிள்ளான் துறைமுகம்) துறைமுகத்தை அமைக்க மலேசிய அரசாங்கம் முடிவு செய்தது.  
அதன் பின்னர் தான் இந்த நெடுஞ்சாலையின் வரலாறு தொடங்கியது. இதன் விளைவாக, முன்னாள் கோலாலம்பூர்-கிள்ளான் நெடுஞ்சாலையை *(Kuala Lumpur–Klang Highway)* மேம்படுத்துவதன் மூலம் கிள்ளான் துறைமுகம் மற்றும் கோலாலம்பூரை இணைக்கும் நெடுஞ்சாலையை உருவாக்கலாம் என அரசாங்கம் திட்டமிட்டது.  
இந்த நெடுஞ்சாலை 14 சனவரி 1959 அன்று போக்குவரத்துக்கு திறக்கப்பட்டது) அப்போதுள்ள சாலைச் சந்திப்புகளை மாற்றுப் பாதைகளுடன் இணைத்தன் மூலம் ஒரு முழு நெடுஞ்சாலை உருவாக்கப்பட்டது. அந்த வகையில் பழைய கூட்டரசு சாலை புதிய நெடுஞ்சாலையாக மாறியது; அத்துடன் மலேசியாவின் முதல் அதிவேக நெடுஞ்சாலையாகவும் பெயர் பெற்றது.
# கோலாலம்பூர்-கிள்ளான் நெடுஞ்சாலை

## அமைவு

கோலாலம்பூர்-பெட்டாலிங் ஜெயா போக்குவரத்துப் பரவல் திட்டம், 1974-இல் மலேசிய பொதுப்பணித் துறையின் (**JKR**) கண்காணிப்பின் கீழ் செயல்படுத்தப்பட்டது.  
இந்தத் திட்டத்தில் கோலாலம்பூர் உள்வட்டச் சாலை, கோலாலம்பூர் மத்திய வட்டச் சாலை 1, சையத் புத்ரா சாலை மற்றும் மலேசிய கூட்டரசு நெடுஞ்சாலை 2 (கோலாலம்பூர்-பெட்டாலிங் ஜெயா) ஆகியவை அடங்கும்.
# கோலாலம்பூர்-கிள்ளான் நெடுஞ்சாலை

## கட்டுமானம்

இந்த நெடுஞ்சாலை கட்டுமானத்திற்கு உலக வங்கி வழங்கிய கடன் நிதி வழங்கியது. அதன் மூலமாக சுபாங் வானூர்தி நிலைய மாற்றுவழியில் இருந்து கோலாலம்பூர் வரையிலான கூட்டர்சு நெடுஞ்சாலைக்கான மேம்படுத்தல் பணிகள் 1974 முதல் 1977 வரை நீடித்தன  
இந்த நெடுஞ்சாலை முதலில் 4 வழிச்சாலையாக இருந்தது. இருப்பினும், 1992 ஆம் ஆண்டு பிளஸ் விரைவுச்சாலைகள் நிறுவனம் (PLUS Expressways), பத்து தீகா மற்றும் சுங்கை ராசாவ் ஆகிய இரண்டு சுங்கச் சாவடிகளுடன் முழு நெடுஞ்சாலையையும் 6-வழி நெடுஞ்சாலையாக மேம்படுத்தியது.  
6-வழி சுங்கச்சாவடி 11 மே 1993-இல் செயல்படத் தொடங்கியது. இந்த நெடுஞ்சாலை பெரிய அளவிலான போக்குவரத்தைக் கையாளுகிறது; மேலும் ஒரு நாளில் எந்த நேரத்திலும் குறிப்பிடத்தக்க நெரிசல் ஏற்படலாம் என்றும் அறியப்படுகிறது.
# கோலாலம்பூர்-கிள்ளான் நெடுஞ்சாலை

## கட்டுமானம்

### சாலைத் தரம்

இந்தக் கூட்டரசு நெடுஞ்சாசாலையின் பெரும்பாலான பகுதி, ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளது.  
மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.
# கோலாலம்பூர்-கிள்ளான் நெடுஞ்சாலை

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# வெள்ளி தயோசல்பேட்டு

**வெள்ளி தயோசல்பேட்டு** (*Silver thiosulfate*) என்பது Ag<sub>2</sub>S<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆரம்பகால பூ வளர்ச்சியை ஊக்குவிக்கும் இச்சேர்மம் பல்வேறு தாவரங்களில் பூக்கும் காலத்தையும் ஊக்குவிக்கும்.  
சோடியம் தயோசல்பேட்டு மற்றும் வெள்ளி நைட்ரேட்டு ஆகியவற்றின் கரைசல்களைக் கலந்து வினைபுரியச் செய்து வெள்ளி தயோசல்பேட்டின் நீரிய கரைசலைத் தயாரிக்கலாம். தாவர மதிப்பீடுகளுக்குப் பயன்படுத்தப்படும் போது, அதிகப்படியான தயோசல்பேட்டைப் பயன்படுத்தி, [Ag(S<sub>2</sub>O<sub>3</sub>)<sub>2</sub>]<sup>3–</sup> என்ற அணைவு அயனியைப் பெறலாம்.
# பிஎன்சி மோட்டார்ஸ்

**பிஎன்சி மோட்டார்ஸ்** (*BNC Motors*) என்பது இந்தியாவின், தமிழ்நாட்டின் கோவையை தலைமையிடமாகக் கொண்ட ஒரு மின்சார மோட்டார் சைக்கிள் நிறுவனமாகும். இது 110 சிசி இருசக்கர வாகனத் தயாரிப்பில் கவனம் செலுத்துகிறது. இந்த நிறுவனத்தை 2019 திசம்பரில் அனிருத் நாராயணன், வினோத் ஆகியோர் இணைந்து நிறுவினர். நிறுவனம் தொடங்கப்பட்ட இரண்டு ஆண்டுகளில் 400 கோடி மதிப்புமிக்க நிறுவனமாக வளர்ந்தது.
# பிசு(மும்மெத்தில்சிலில்)கந்தக ஈரிமைடு

**பிசு(மும்மெத்தில்சிலில்)கந்தக ஈரிமைடு** (*Bis(trimethylsilyl)sulfur diimide*) என்பது S(NSiMe<sub>3</sub>)<sub>2</sub> (Me = CH<sub>3</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கரிமக் கந்தக சேர்மமான இச்சேர்மம் நிறமற்ற நீர்மமாகக் காணப்படுகிறது. கந்தக டை ஆக்சைடின் ஈரசா ஒப்புமையாகவும் அதாவது கந்தக ஈரிமைடாக பிசு(மும்மெத்தில்சிலில்)கந்தக ஈரிமைடு கருதப்படுகிறது. கந்தக நைட்ரைடுகள் தயாரிப்பில் இது ஒரு வினையாக்கியாகப் பயன்படுகிறது. உதாரணமாக C<sub>2</sub>(N<sub>2</sub>S)<sub>2</sub>. தயாரிப்பில் இச்சேர்மம் ஒரு முன்னோடிச் சேர்மமாகப் பயன்படுகிறது.  
தயோனைல் குளோரைடுடன் சோடியம் பிசு(மும்மெத்தில்சிலில்) அமைடு சேர்மத்தைச் சேர்த்து வினைபுரியச் செய்வதன் மூலம் பிசு(மும்மெத்தில்சிலில்)கந்தக ஈரிமைடு தயாரிக்கப்படுகிறது.:
:SOCl<sub>2</sub> + 2 NaN(SiMe<sub>3</sub>)<sub>2</sub> → S(NSiMe<sub>3</sub>)<sub>2</sub> + 2 NaCl + O(SiMe<sub>3</sub>)<sub>2</sub>
# ஆரம்பாக் மக்களவைத் தொகுதி

**ஆரம்பாக் மக்களவைத் தொகுதி** (*Arambagh Lok Sabha constituency*) என்பது இந்திய நாடாளுமன்றத்தின் கீழவையான மக்களவையின் 543 தொகுதிகளில் ஒன்றாகும். இந்தத் தொகுதி மேற்கு வங்காளத்தின் ஆரம்பாக் நகரத்தை மையமாகக் கொண்டுள்ளது. ஆரம்பாக் மக்களவைத் தொகுதியின் ஆறு சட்டமன்றத் தொகுதிகள் ஹூக்லி<nowiki/>மாவட்டத்திலும், ஒன்று மேற்கு மேதினிபூர் மாவட்டத்திலும் உள்ளன. 2009ஆம் ஆண்டுக்கு முன்பு இது பொதுத் தொகுதியாக இருந்தது; ஆனால் இப்போது இது பட்டியல் சாதியினருக்கு ஒதுக்கப்பட்டுள்ளது.
# ஆரம்பாக் மக்களவைத் தொகுதி

## கண்ணோட்டம்

2004ஆம் ஆண்டு நடைபெற்ற மக்களவைத் தேர்தலில் இந்தியப் பொதுவுடைமை கட்சியின் (மார்க்சிஸ்ட்) அனில் பாசு 592,502 வாக்குகள் வித்தியாசத்தில் ஆரம்பாக் தொகுதியில் வெற்றி பெற்றார். இது நீண்ட காலமாக நாட்டின் மக்களவைத் தேர்தலில் மிக அதிக பட்ச வெற்றி வித்தியாசமாக இருந்தது.
# ஆரம்பாக் மக்களவைத் தொகுதி

## சட்டமன்றத் தொகுதிகள்

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக 2006ஆம் ஆண்டில் வெளியிடப்பட்ட எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதி எண் 29 ஆரம்பாக், பட்டியல் சாதியினருக்காக ஒதுக்கப்பட்டுள்ளது. இத்தொகுதி பின்வரும் சட்டமன்றத் தொகுதிகளைக் கொண்டுள்ளது.
| 196 | அரிபால் | ஹூக்லி | அஇதிகா |  |
| --- | --- | --- | --- | --- |
| 198 | தாரகேசுவர் | அஇதிகா |  |  |
| 199 | பர்சுராக் | பாஜக |  |  |
| 200 | ஆரம்பாக் (ப.இ.) | பாஜக |  |  |
| 201 | கோகாட் (ப.இ.) | பாஜக |  |  |
| 202 | கானகுல் | பாஜக |  |  |
| 232 | சந்திரகோனா (ப.இ.) | மேற்கு மிட்னாபூர் | அஇதிகா | } |  
எல்லை நிர்ணயம் செய்யப்படுவதற்கு முன்னர், ஆரம்பாக் மக்களவைத் தொகுதி பின்வரும் சட்டமன்றத் தொகுதிகளைக் கொண்டிருந்தது. தாரகேசுவர் (சட்டமன்றத் தொகுதி எண் 185) புர்சுரா (சட்டமன்றத் தொகுதி எண் 192) கானகுல் (ப.இ.) (சட்டமன்றத் தொகுதி எண் 193) ஆரம்பாக் (சட்டமன்றத் தொகுதி எண் 194) கோகாட் (ப.இ.), சட்டமன்றத் தொகுதி எண் 197).
# ஆரம்பாக் மக்களவைத் தொகுதி

## நாடாளுமன்ற உறுப்பினர்கள்

| நான்காவது | 1967-71 | அரம்பாக் | அமியநாத் போஸ் | அனைத்திந்திய பார்வார்டு பிளாக்கு |
| --- | --- | --- | --- | --- |
| ஐந்தாவது | 1971-77 | மனோரஞ்சன் ஹஸ்ரா | இந்தியப் பொதுவுடமைக் கட்சி |  |
| ஆறாவது | 1977-80 | பிரபுல்லா சந்திர சென் | ஜனதா கட்சி |  |
| ஏழாவது | 1980-84 | பிஜோய் கிருஷ்ணா மோடக் | இந்தியப் பொதுவுடமைக் கட்சி |  |
| எட்டாவது | 1984-89 | அனில் பாசு |  |  |
| ஒன்பதாவது | 1989-91 |  |  |  |
| பத்தாவது | 1991-96 |  |  |  |
| பதினோராவது | 1996-98 |  |  |  |
| பன்னிரண்டாம் | 1998-99 |  |  |  |
| பதின்மூன்று | 1999-04 |  |  |  |
| பதினான்காம் | 2004-09 |  |  |  |
| பதினைந்தாம் | 2009-14 | சக்தி மோகன் மாலிக் |  |  |
| பதினாறாவது | 2014-19 | அப்ரின் அலி | அகில இந்திய திரிணாமுல் காங்கிரசு |  |
| பதினேழாவது | 2019-24 |  |  |  |
| பதினெட்டாவது | 2024-ஆம் ஆண்டுநிலைபெற்ற | மிதாலி பாக் | } |  |
# 4,5-இருகுளோரோ-1,2,3-இருதயோசோலியம் குளோரைடு

**4,5-இருகுளோரோ-1,2,3-இருதயோசோலியம் குளோரைடு** (*4,5-Dichloro-1,2,3-dithiazolium chloride*) என்பது C<sub>2</sub>Cl<sub>3</sub>NS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமக் கந்தகச் சேர்மமான இச்சேர்மம் 4,5-இருகுளோரோ-1,2,3-இருதயோசோலியம் நேர்மின் அயனியின் குளோரைடு உப்பாகக் கருதப்படுகிறது. பச்சை நிறத்தில் திண்மமாகக் காணப்படும் இச்சேர்மம் கரிமக் கரைப்பான்களில் குறைவாகக் கரையும்.:
# 4,5-இருகுளோரோ-1,2,3-இருதயோசோலியம் குளோரைடு

## தயாரிப்பு

கந்தக மோனோகுளோரைடுடன் அசிட்டோநைட்ரைலைச் சேர்த்து வினைபுரியச் செய்தால் 4,5-இருகுளோரோ-1,2,3-இருதயோசோலியம் குளோரைடு பெறப்படுகிறது. இந்த வினையின் ஆரம்ப கட்ட வினை அசிட்டோநைட்ரைலின் குளோரினேற்றமாகும். இதன் விளைவாக வரும் இருகுளோரோ அசிட்டோநைட்ரைல் கந்தக மோனோகுளோரைடுடன் வளையக்கூட்டு வினைக்கு உட்படுகிறது:  
::Cl<sub>2</sub>CHCN + S<sub>2</sub>Cl<sub>2</sub> -> [S<sub>2</sub>NC<sub>2</sub>Cl<sub>2</sub>]Cl + HCl  
இந்த நேர்மின் அயனி எலக்ட்ரான் நாட்டம் கொண்டதாகும். இது உடனடியாக நீராற்பகுப்பு க்கு உட்படுகிறது. புரோட்டின் தரா அணுக்கருகவர் பொருள்கள் ஒரு குளோரைடை இடமாற்றம் செய்கின்றன:  
:[S<sub>2</sub>NC<sub>2</sub>Cl<sub>2</sub>]Cl + 2 RNH<sub>2</sub> -> S<sub>2</sub>NC<sub>2</sub>Cl(\dNR) + [RNH3]Cl }}  
இந்தச் சேர்மம் ஏப்பல் மற்றும் குழுவினரால் கண்டறியப்பட்டது.
# கான்யார் சட்டமன்றத் தொகுதி

**கன்யார் சட்டமன்றத் தொகுதி** (Khanyar Assembly Constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். கன்யார் சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். 2024 இல் நடந்த சம்மு காசுமீர் சட்டமன்றத் தேர்தலில் சம்மு காசுமீர் தேசிய மாநாட்டு கட்சி வேட்பாளர் அலி முகமது சாகர் 14906 வாக்குகள் பெற்று வெற்றிபெற்றார்.
# கான்யார் சட்டமன்றத் தொகுதி

## தேர்தல் முடிவுகள்

### 2014

2014 இல் நடந்த சம்மு காசுமீர் சட்டமன்றத் தேர்தலில், சம்மு காசுமீர் தேசிய மாநாட்டு கட்சியின் வேட்பாளர் அலி முகமது சாகர் 6505 வாக்குகள் அதிகம் பெற்று வெற்றி பெற்றார்.
# கான்யார் சட்டமன்றத் தொகுதி

## தேர்தல் முடிவுகள்

### 2024

2024 இல் நடந்த சம்மு காசுமீர் சட்டமன்றத் தேர்தலில் சம்மு காசுமீர் தேசிய மாநாட்டு கட்சி வேட்பாளர் அலி முகமது சாகர் 14906 வாக்குகள் பெற்று வெற்றிபெற்றார்.
# கான்யார் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2014 | அலி முகமது சாகர் | சம்மு காசுமீர் தேசிய மாநாட்டு கட்சி |
| 2024 | அலி முகமது சாகர் | சம்மு காசுமீர் தேசிய மாநாட்டு கட்சி |
# அனில் பாசு

**அனில் பாசு** (Anil Basu; 7 நவம்பர் 1946-2 அக்டோபர் 2018) ஓர் இந்திய அரசியல்வாதியும் இந்திய பொதுவுடமைக் கட்சி (மார்க்சிஸ்ட்)யின் முன்னாள் உறுப்பினரும் ஆவார்.  
1966ஆம் ஆண்டு உணவு இயக்கத்தின் போது இவர் இந்தியப் பொதுவுடமைக் (மார்க்சிஸ்ட்) கம்யூனிஸ்ட் கட்சியின் மாணவர் பிரிவில் சேர்ந்தார். இந்தியப் பொதுவுடமைக் கட்சியில் 1967இல் சின்சுரா உள்ளாட்சிக் குழுவில் சேர்ந்த இவர், 1970இல் மண்டலச் செயலாளரானார். 1971இல் உள்ளாட்சிக் குழுச் செயலாளர், 1974இல் மண்டலக் குழு உறுப்பினர், 1981இல் மண்டலக் குழுச் செயலாளராகப் பொறுப்பேற்ற இவர் மாவட்டக் குழுவிலும் சேர்க்கப்பட்டார். 1984ஆம் ஆண்டில் மேற்கு வங்காளத்தின் ஆரம்பாக் மக்களவைத் தொகுதியிலிருந்து 8ஆவது மக்களவைக்கு முதல் முறையாகத் தேர்ந்தெடுக்கப்பட்டார். 1989, 1991, 1996, 1998, 1999 மற்றும் 2004ஆம் ஆண்டுகளில் இதே தொகுதியிலிருந்து மீண்டும் மக்களவைக்குத் தேர்ந்தெடுக்கப்பட்டார். சைன்பாரி கொலையில் இவர் நேரடியாக ஈடுபட்டார். இவர் மம்தா பானர்ஜி பற்றி அவதூறான கருத்துக்களை வெளியிட்டார். இதற்காக இவர் தனது சொந்தக் கட்சியினரால் கடுமையாக விமர்சிக்கப்பட்டார். 2012ஆம் ஆண்டில், பாசு இந்தியப் பொதுவுடமைக் கட்சியிலிருந்து (மார்க்சிஸ்ட்) கட்சி விரோத நடவடிக்கைகள் மற்றும் ஒழுக்கத்தை மீறிய குற்றச்சாட்டில் வெளியேற்றப்பட்டார்.
# அனில் பாசு

## சாதனை வெற்றி

2004 மக்களவைத் தேர்தலில், பாசு ஆரம்பாக் மக்களவைத் தொகுதியில் 592,502 வாக்குகள் வித்தியாசத்தில் வெற்றி பெற்றார். இது நாட்டின் மக்களவைத் தேர்தலில் மிக உயர்ந்த வெற்றி வித்தியாசமாகும். இதனை பாஜகவின் பிரீத்தம் முண்டே 696,321 வாக்குகள் வித்தியாசத்தில் மகாராட்டிரா பீடூ மக்களவைத் தேர்தலில் நிகழ்த்தினார்.ஆனால் இது இடைத்தேர்தல் வெற்றி என்பதால் இதனைக் கணக்கில் எடுத்துக்கொள்வதில்லை. குசராத்தின் நவ்சாரி மக்களவைத் தொகுதியில் பாஜக வேட்பாளர் சி. ஆர். பாட்டீல் 6.8 லட்சம் வாக்குகள் வித்தியாசத்தில் வெற்றி பெற்றார்.
# திருவள்ளூர் விசுவரூப பஞ்சமுக ஆஞ்சநேயர் கோயில்

**விசுவரூப பஞ்சமுக ஆஞ்சநேயர் கோயில்** என்பது இந்தியாவில் தமிழ்நாடு மாநிலத்தின் திருவள்ளூர் மாவட்டத்திலுள்ள ஓர் ஆஞ்சநேயர் கோயில் ஆகும்.
# திருவள்ளூர் விசுவரூப பஞ்சமுக ஆஞ்சநேயர் கோயில்

## அமைவிடம்

கடல் மட்டத்திலிருந்து சுமார் 69.96 மீ. உயரத்தில், என்ற புவியியல் ஆள்கூறுகள் கொண்டு, திருவள்ளூரிலுள்ள பெரிய குப்பம் பகுதியில் இக்கோயில் அமைந்துள்ளது.
# திருவள்ளூர் விசுவரூப பஞ்சமுக ஆஞ்சநேயர் கோயில்

## விபரங்கள்

அகத்தியர் தவம் செய்த இடமாகக் கருதப்படும் 'ருத்ரவனம்' என்ற இடத்தில் அமைந்துள்ள இக்கோயிலில் சுமார் 32 அடி உயரம் உடைய ஒற்றைக்கல்லால் ஆன ஆஞ்சநேயர் சிலை பிரதிட்டை செய்யப்பட்டுள்ளது. அனுமன், நரசிம்மர், கருடன், வராகன், ஹயக்ரீவர் ஆகிய ஐந்து முகங்களைக் கொண்டு ஆஞ்சநேயர் அருள்பாலிக்கிறார்.  
கிழக்குத் திசை நோக்கி அருள்பாலிக்கும் ***அனுமன் முகம்*** பாவக் கறைகளை நீக்கி, பரிசுத்தமான மனதை உருவாக்குவதைக் குறிக்கிறது.  
மேற்குத் திசை நோக்கி இருக்கும் ***கருட முகம்*** நம் மீதான தீய மந்திரங்கள், சூனிய தாக்கங்கள் மற்றும் உடலிலுள்ள விஷ ஊடுருவல் ஆகியவற்றை நீக்கும் என்பதை உணர்த்துகிறது.  
வடக்குத் திசை நோக்கி அருளும் ***இலட்சுமி வராக முகம்*** கோள்களினால் நமக்கு ஏற்படும் இன்னல்களை நீக்கும் மற்றும் நம் வாழ்வில் அனைத்து ஐசுவரியங்களும் கிடைக்கப் பெற்று முன்னேற்றம் ஏற்படும் என்பதைக் காட்டுகிறது.  
தெற்குத் திசை நோக்கி அருள்பாலிக்கும் ***நரசிம்மர் முகம்*** எதிரிகள் மீதான பயத்தை நீக்கி வெற்றி கிட்டும் என்பதை உணர்த்துகிறது.  
மேல் நோக்கி வீற்றிருக்கும் ***ஹயக்ரீவர் முகம்*** நமது சந்ததி, அறிவு, வெற்றி, முக்தி ஆகியவற்றைப் பெறுவதைக் குறிப்பிடுகிறது.
# ஜான்சி இராச்சியம்

**ஜான்சி இராச்சியம்** (*Jhansi*), மராத்தியக் கூட்டமைப்பில் 1728 முதல் 1804 முடிய விளங்கியது. இந்த இராச்சியத்தை இறுதியாக ஆட்சி செய்த கங்காதர் ராவ் (1838 - 21 நவம்பர் 1853) குழந்தையின்றி இறந்த பிறகு அவரது மனைவி இராணி இலட்சுமிபாய் இராச்சியத்தை நிர்வகித்து வந்தார். பிரித்தானிய கிழக்கிந்திய கம்பெனி ஆட்சிக்கு எதிரான 1857 சிப்பாய் கிளர்ச்சியில் கலந்து கொண்ட இராணி இலட்சுமி பாய் போர்க்களத்தில் இறந்தார். இலட்சுமி பாய் இறப்பிறகுப் பின், ஜான்சி இராச்சியம் 1857ல் இந்தியாவில் கம்பெனி ஆட்சியுடன் இணைக்கப்பட்டது. பின்னர் 1858ல் பிரித்தானிய இந்தியாவின் ஐக்கிய ஆக்ரா மற்றும் அயோத்தி மாகாணத்துடன் இணைக்கப்பட்டது.
# ஜான்சி இராச்சியம்

## இதனையும் காண்க

- சுதேச சமஸ்தானம்
- இந்திய மன்னராட்சி அரசுகளின் பட்டியல்
# டம் டம் மக்களவைத் தொகுதி

**டம் டம் மக்களவைத் தொகுதி** (*Dum Dum Lok Sabha constituency*) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தில் உள்ள டம் டம் பகுதியை மையமாகக் கொண்டுள்ளது. டம் டம் மக்களவைத் தொகுதியின் ஏழு சட்டமன்றத் தொகுதிகளும் வடக்கு 24 பர்னாகா மாவட்டத்தில் உள்ளன.
# டம் டம் மக்களவைத் தொகுதி

## சட்டமன்றத் தொகுதிகள்

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதி 2009 முதல் பின்வரும் பிரிவுகளைக் கொண்டுள்ளது.
| 109 | கர்தாகா | பொது | வடக்கு 24 பர்கனா | அஇதிகா | சோவன்தேவ் சட்டோபாத்யாய் |
| --- | --- | --- | --- | --- | --- |
| 110 | டம் டம் வடக்கு | அஇதிகா | சந்திரிமா பட்டாச்சார்யா |  |  |
| 111 | பனிகட்டி | அஇதிகா | நிர்மல் கோஷ் |  |  |
| 112 | கமர்கதி | அஇதிகா | மதன் மித்ரா |  |  |
| 113 | பராநகர் | அஇதிகா | சயந்திகா பானர்ஜி |  |  |
| 114 | தும் தும் | அஇதிகா | பிரத்யா பாசு |  |  |
| 117 | ராஜர்கத் கோபால்பூர் | அஇதிகா | அதிதி முன்ஷி |  |  |
# டம் டம் மக்களவைத் தொகுதி

## நாடாளுமன்ற உறுப்பினர்கள்

| ஆறாவது | 1977-80 | அசோக் கிருஷ்ணா தத் | ஜனதா கட்சி |
| --- | --- | --- | --- |
| ஏழாவது | 1980-84 | நிரண் கோசு | இந்தியப் பொதுவுடமைக் கட்சி (மார்க்சிஸ்ட்)}} |
| எட்டாவது | 1984-89 | அசுதோசு லாகா | இந்திய தேசிய காங்கிரசு |
| ஒன்பதாவது | 1989-91 | நிர்மல் காந்தி சாட்டர்ஜி | இந்தியப் பொதுவுடமைக் கட்சி (மார்க்சிஸ்ட்) |
| பத்தாவது | 1991-96 |  |  |
| பதினோராவது | 1996-98 |  |  |
| பன்னிரண்டாம் | 1998-99 | தபன் சிக்தார் | பாரதிய ஜனதா கட்சி |
| பதின்மூன்று | 1999-04 |  |  |
| பதினான்காம் | 2004-09 | அமிதவ நந்தி | இந்தியப் பொதுவுடமைக் கட்சி (மார்க்சிஸ்ட்) |
| பதினைந்தாம் | 2009-14 | சௌகதா இராய் | அகில இந்திய திரிணாமுல் காங்கிரசு |
| பதினாறாவது | 2014-19 |  |  |
| பதினேழாவது | 2019-24 |  |  |
| பதினெட்டாவது | 2024-முதல் |  |  |
# ஜஸ்வான் இராச்சியம்

**ஜஸ்வான் இராச்சியம்** (*Jaswan*), இந்தியாவின் தற்கால இமாச்சலப் பிரதேசத்தின் உனா (இமாச்சலப் பிரதேசம்)|உனா]] பகுதிகளைக் கொண்டது. இதனை ஜஸ்வால் இராஜபுத்திர குலத்தினர் ஆட்சி செய்தனர். இதன் தலைநகரம் *இராஜ்புரா* ஆகும்.
# ஜஸ்வான் இராச்சியம்

## அமைவிடம்

சிவாலிக் மலையில் இந்த இராச்சியம் 64 கிலோ மீட்டர் நீளமும்; 8 கிலோ மீட்டர் அகலமும் கொண்டது. இதன் தெற்கில் பஞ்சாப் சமவெளியும், மேற்கில் சிவாலிக் மலையும், வடக்கில் சிபா இராச்சியம் மற்றும் தாதார்பூர் இராச்சியம் மற்றும் கிழக்கில் காங்கரா இராச்சியம், பிலாஸ்பூர் சமஸ்தானம் எல்லைகளாகக் கொண்டது.
# ஜஸ்வான் இராச்சியம்

## வரலாறு

காங்கரா இராச்சியத்தின் அரச குலத்தினரின் இளைய பிரிவினர் 1170ல் ஜச்வான் இராச்சியத்தை நிறுவினர். 1809ல் ஜஸ்வான் இராச்சியம் சீக்கியப் பேரரசு|சீக்கியப் பேரரசுக்கு]] திறை செலுத்தும் ஒரு சிற்றரசு ஆனது. 18815ல் ஜஸ்வான் இராச்சியத்தை சீக்கியப் பேரரசில் இணைக்கப்பட்டு, ஜமீன்தார் நிலைக்கு தள்ளப்பட்டது. இரண்டாம் ஆங்கிலேய–சீக்கியர் போர் (1848-1849) முடிவில் ஜஸ்வான் இராச்சியத்தை பிரித்தானிய கிழக்கிந்திய கம்பெனியின் ஆட்சியின் கீழ் கொண்டுவரப்பட்டது. ஜஸ்வான் மன்னர் உமையத் மற்றும் அவரது மகன் ஜெய் சிங்கை அல்மோராவில் வீட்டுச் சிறை வைத்தனர். 1854ல் மன்னர் மறைந்தார்.